AM | RU | EN

Ժամանակը Երևանում` 13:03:59 | 03 Մարտ

Ժապավեններ Ծառայություններ Ֆոտոարխիվ Բաժանորդագրում Մեր մասին Կապ Հղումներ

Վրաստանում հիմնվել Է նոր ընդդիմադիր կուսակցություն՝ «Ամբողջական Վրաստանը»  ԱՄՆ-ը եւ Մեծ Բրիտանիան զորքեր են կենտրոնացնում Լիբիայի սահմանների մոտ  Տասնվեց երկրաշարժ` տարածաշրջանում  ՀԱՊԿ-ի եւ ԱՊՀ-ի խորհրդարանականները կքննարկեն թմրաթրաֆիկի եւ ահաբեկչության դեմ պայքարի հարցերը  2010 թվականին Վրաստանում 48,4 մլն տոննա բեռներ են փոխադրվել  Սյունիքում միջպետական ճանապարհները բաց են ու երթեւեկելի  Վրաստանի առաջին նախագահի մահվան մասին ֆիլմը կցուցադրեն Եվրոպայի հեռուստաընկերությունները  Ռուսաց լեզվի համալսարանական օլիմպիադայի երրորդ փուլը` ապրիլին  Ըստ ՄՕԿ-ի նախագահի` համացանցը պետք է մաքրել ապօրինի խաղադրույքներից  Շիրակի մարզում հակակարկտային կայանների թիվը կավելանա

Պաշտոնական

Քաղաքական

Տնտեսական

Հասարակական

Մարզային

Տարածաշրջանային

Միջազգային

Մշակութային

Մարզական

Խճանկար

Հարցազրույցներ

Կարծիքներ

Փաստ մեկնաբանությամբ

Ֆոտո նորություններ

Հարցում

Հետաքրքրում են արդյոք ձեզ մեր կայքի նորությունները

| Ոչ,հետաքրքիր չեն:
| Այո,բայց կարելի էր շատ ավելի հետաքրքիր նորություններ ընդգրկել:
| Այո,շատ հետաքրքիր են և թարմ:

Հասարակական

2011-03-02
Ըստ ՅՈՒՆԵՍԿՕ-ի տվյալների` հայկական գիտությունը հարաբերական ցուցանիշներով առաջատարն է

ԵՐԵՎԱՆ, 2 ՄԱՐՏԻ, ԱՐՄԵՆՊՐԵՍ: Վերջերս լույս է տեսել ՅՈՒՆԵՍԿՕ-ի 2010թ. գիտական հաշվետվությունը` աշխարհում գիտության վիճակի վերաբերյալ («UNESCO Science Report 2010: the Current Status of Science around the World»), որում մանրակրկիտ կերպով ներկայացված են բոլոր երկրների գիտությունների վիճակագրական ցուցանիշները:

ՀՀ ԳԱԱ նախագահ Ռադիկ Մարտիրոսյանի հանձնարարությամբ` պատրաստվել են ամփոփիչ տեղեկություններ Հայաստանի գիտության վերաբերյալ` համաշխարհային եւ տարածաշրջանային կտրվածքով: Ինչպես «Արմենպրես»-ին տեղեկացրեց ՀՀ Գիտությունների ազգային ակադեմիայի Բյուրականի աստղադիտարանի առաջատար գիտաշխատող, Հայկական աստղագիտական ընկերության համանախագահ Արեգ Միքայելյանը, 2000-2008թթ. գիտական հրապարակումների թվով (հաշվի են առնված միայն միջազգային ամենահեղինակավոր ամսագրերը) Կենտրոնական եւ Արեւմտյան Ասիայում Հայաստանն առաջատարներից է եւ զիջում է միայն Իսրայելին:

Այդ ընթացքում, բացառությամբ 2000թ., 10 երկրների մեջ Հայաստանն անխտիր զբաղեցրել է երկրորդ տեղը, ընդ որում վերջին տարիներին այն է’լ ավելի է առաջ անցել հաջորդ տեղերում գտնվող երկրներից: Հետաքրքիր է, որ 2000թ. դրությամբ Ուզբեկստանը գերազանցել է Հայաստանին, սակայն այնուհետեւ հետ է մնացել եւ այժմ զիջում է նաեւ Վրաստանին:

2008թ. Հայաստանի գիտնականների հրապարակումների ընդհանուր թիվն է 544, որից հետո գալիս են Վրաստանը (328), Ուզբեկստանը (301), Ադրբեջանը (292), Ղազախստանը (218), Մոնղոլիան (115), Ղրղզստանը (54), Տաջիկստանը (45) եւ վերջին տեղում է Թուրքմենստանը (3): Ի դեպ, նախկին Խորհրդային Միության պետությունների մեջ Հայաստանը գերազանցում է նաեւ Լատվիային եւ Մոլդովային եւ զիջում է միայն Ռուսաստանին, Ուկրաինային, Լիտվային, Բելառուսին եւ Էստոնիային: 2008թ. ցուցանիշներով աշխարհում բացարձակ առաջատարն են ԱՄՆ (272879 հրապարակում), այնուհետեւ գալիս են Չինաստանը (104968), Գերմանիան (76368), Ճապոնիան (74618), Մեծ Բրիտանիան (71302), Ֆրանսիան (57133), Իտալիան (45273), Կանադան (43539), Հնդկաստանը (36261), Իսպանիան (35739), Հարավային Կորեան (32781), Ավստրալիան (28313), Ռուսաստանը (27083), Բրազիլիան (26482), Նիդերլանդները (22945) եւ այլն: Այս ընդհանուր ցանկում Հայաստանը զբաղեցնում է 70-րդ տեղը:

Երկրների գիտական ցուցանիշները որոշ տատանումներով ընդհանուր առմամբ համապատասխանում են նրանց տնտեսական ցուցանիշներին, այսինքն` առաջատարներն են հենց տնտեսապես հզոր պետությունները (ինչպես նաեւ բնակչության քանակով եւ տարածքով աչքի ընկնող երկրները): Այս առումով Հայաստանի գիտնականների ակտիվությունն ակնառու է հարաբերական ցուցանիշներով: Ըստ ՅՈՒՆԵՍԿՕ-ի տվյալների` 2002թ. Հայաստանում եղել է 4927 գիտնական, որից 47.0% կանայք, իսկ 2007թ.` 4114 գիտնական, որից 44.7% կանայք: Այսինքն` գիտնականների թիվը մեր երկրում նվազել է, մինչդեռ համարյա ամբողջ աշխարհում այն աճել է:

Գիտնականների թիվն աճել է բոլոր եվրոպական երկրներում, ԱՄՆ-ում, Կանադայում, Ճապոնիայում, Չինաստանում, Ավստրալիայում, ամերիկյան, աֆրիկական եւ ասիական այլ երկրների մեծ մասում, ընդ որում` այդ աճը եղել է 1.1-1.5 անգամ: Սակայն Ռուսաստանում գիտնականների թիվը նվազել է 415 հազարից մինչեւ 376 հազար, Ուկրաինայում` 85-ից 79 հազար, Վրաստանում` 12-ից 8 հազար, իսկ օրինակ` Ադրբեջանում աճել է 10-ից մինչեւ 11 հազար գիտնական: 1 միլիոն բնակչությանը բաժին ընկնող գիտնականների թվով Հայաստանը 1339 ցուցանիշով աշխարհում 48-րդ տեղում է, սակայն ոչ բոլոր երկրների տվյալներն են մատչելի:

Եվրոպական երկրներում այս ցուցանիշը տատանվում է մոտ 1000-13000 սահմաններում (ամենաբարձրը հյուսիսային երկրներում է. Իսլանդիա` 13181, Ֆինլանդիա` 10111, Նորվեգիա` 8845, Շվեդիա` 7982, Դանիա` 7895): ԱՄՆ-ի ցուցանիշն է 4663, Ճապոնիայինը` 6934, Ռուսաստանինը` 2658: Առավել ընդգծված է հայ գիտնականների ակտիվությունը, եթե հրապարակումների թիվը հարաբերենք գիտնականների թվին: Օրինակ, Հայաստանի 544 հրապարակումներն ապահովել են 4114 գիտնական (մեկ գիտնականի տված միջին արդյունքը` 0.132), Վրաստանի 328-ը` 8112 գիտնական (0.040), իսկ Ադրբեջանի 292 հրապարակումը` 11280 գիտնական (0.026), այսինքն` հայ գիտնականները իրենց արդյունավետությամբ համապատասխանաբար 3 եւ 5 անգամ գերազանցում են վրացի եւ ադրբեջանցի գիտնականներին:

Նախկին Խորհրդային Միության երկրների մեջ Հայաստանն այս ցուցանիշով առաջատարներից է եւ Էստոնիայի հետ մեկտեղ կիսում է 1-2 տեղերը: Այնուհետեւ գալիս են Լիտվան (0.125), Մոլդովան (0.086), Ռուսաստանը (0.072) եւ Ուկրաինան (0.063): ԱՄՆ-ի գործակիցն է 0.191, իսկ Եվրոպական երկրների ցուցանիշները տատանվում են 0.1-0.5 սահմաններում, սակայն եթե հաշվի առնենք այդ գիտնականների ֆինանսավորումը, ապա Հայաստանն իր արդյունավետությամբ բացարձակ առաջատար է:

Մասնավորապես, ըստ ՅՈՒՆԵՍԿՕ-ի տվյալների` 2007թ. Հայաստանում գիտությանը կառավարության կողմից տրամադրվել է 36.2 մլն ԱՄՆ դոլարին համարժեք գումար (ի դեպ, այս տվյալները չափազանցված են, քանի որ բյուջեով գիտությանը հատկացված էր մոտ 20 մլն ԱՄՆ դոլարին համարժեք գումար), Վրաստանում` 27.8, Ադրբեջանում` 114.4: Մեկ գիտնականի հաշվարկով` Հայաստանում գիտությանը տրամադրվել է 8.8 հազար ԱՄՆ դոլարին համարժեք գումար, նախկին ԽՍՀՄ տարածքում այս ցուցանիշը տատանվում է 3.4-62.2 սահմաններում, ամենաբարձրը լինելով Ռուսաստանում:

Փաստորեն, միջին հայ գիտնականը տարեկան յուրաքանչյուր 1000 ԱՄՆ դոլարի դիմաց տվել է 0.015 հրապարակում, վրացիները` 0.012, տաջիկները` 0.006, լիտվացիները` 0.004, էստոնացիներն ու ադրբեջանցիները` 0.003, լատվիացիները և ուկրաինացիները` 0.002, ռուսները` 0.001 հրապարակում: Այս հաշվարկով միջին եվրոպական ցուցանիշներն են 0.001-0.002, ԱՄՆ, Չինաստան, Ճապոնիա, Հարավային Կորեա եւ Հնդկաստան` 0.001, այսինքն` ստացվում է, որ հայ գիտնականների արդյունավետությունը 10-15 անգամ գերազանցում է եվրոպական, ամերիկյան եւ ասիական զարգացած երկրների գիտնականների արդյունավետությանը:

Նշենք, որ եվրոպական զարգացած երկրներում գիտնականի տարեկան միջին ֆինանսավորման ծավալն է 153.3 հազար ԱՄՆ դոլարին համարժեք, այսինքն` հայ գիտնականից 17 անգամ ավելի (ամենաբարձրը Նիդերլանդներում է` 240.9): ԱՄՆ-ում այդ ցուցանիշն է’լ ավելի բարձր է` 279.3, Ավստրալիայում` 175.4, Կանադայում` 172.4, Ճապոնիայում` 167.5: Ուրախալի է նաեւ, որ հայ գիտնականների ցուցանիշները գնալով աճել էն. 2000-2008 թթ. ընթացքում աճը կազմել է 74% եւ այդ տվյալներով մեր երկիրը նույնպես առաջատարներից է: Նախկին Խորհրդային Միության համարյա բոլոր երկրների ցուցանիշները տատանվում են 1.1-1.3 սահմաններում, իսկ որոշ երկրների մոտ նույնիսկ նկատվում է հրապարակումների թվի նվազում:

Գիտության առանձին բնագավառներում հատկապես ակնառու է հայ գիտնականների ցուցանիշների առավելությունը ֆիզիկայի եւ աստղաֆիզիկայի, Երկրի մասին գիտությունների, կենսաբժշկության ոլորտներում: Առանձին ներկայացված են նաեւ միջազգային համագործակցության շրջանակներում տպագրված աշխատանքերը, որտեղ Հայաստանը նույնպես առաջատարներից է եւ Կենտրոնական եւ Արեւմտյան Ասիայում զիջում է միայն Իսրայելին:

2000-2008թթ. ընթացքում բոլոր տարիներին անխտիր հայ գիտնականները զգալիորեն գերազանցել են մյուս երկրների գիտնականներին: ՀՀ ԳԱԱ նախագահ Ռ. Մարտիրոսյանի մեկնաբանությամբ` Հայաստանի գիտնականների բարձր արդյունավետությունը բացատրվում է մի քանի պատճառներով, որոնցից են հայ ազգին հատուկ մտավոր բարձր կարողությունները, ակտիվ միջազգային համագործակցությունը, գիտնականների նվիրվածությունը եւ այլն:

Նյութը դիտվել է  68 անգամ

2011-03-03 Տասնվեց երկրաշարժ` տարածաշրջանում
ԵՐԵՎԱՆ, 3 ՄԱՐՏԻ, ԱՐՄԵՆՊՐԵՍ:Հայաստանի սեյսմիկ պաշտպանության ազգային ծառայության դիտացանցը փետրվարի 24-ից մարտի 2-ն ընկած ժամանակահատվածում Հայաստանի Հանրապետության եւ սահմանակից տարածքներում գրանցել է 3 բալ ուժգնությամբ երկու թույլ երկրաշարժ:

2011-03-03 Ռուսաց լեզվի համալսարանական օլիմպիադայի երրորդ փուլը` ապրիլին
ԵՐԵՎԱՆ, 3 ՄԱՐՏԻ, ԱՐՄԵՆՊՐԵՍ: Ապրիլին ԵՊՀ-ին կից Ռուսական կենտրոնում կանցկացվի ռուսաց լեզվի համալսարանական օլիմպիադայի երրորդ փուլը:

2011-03-03 Դեղորայքային թունավորումներով հիվանդանոց է տեղափոխվել Երեւանի երեք բնակիչ
ԵՐԵՎԱՆ, 3 ՄԱՐՏԻ, ԱՐՄԵՆՊՐԵՍ: Դեղորայքային թունավորումներով նախօրեին «Գրիգոր Լուսավորիչ» բժշկական կենտրոն է տեղափոխվել Երեւան քաղաքի Ավան-Առինջ թաղամասի 15/2 շենքի թիվ 31 բնակարանի բնակչուհի, 35-ամյա Նունե Ղազարյանը, «Արմենիա» բժշկական կենտրոն են տեղափոխվել Մաշտոցի պողոտայի 36 շենքի թիվ 5 բնակարանի բնակիչ, 70-ամյա Ա.Սարգսյանը եւ «Բ-2» թաղամասի 21 շենքի թիվ 22 բնակարանի բնակչուհի, 44-ամյա Լուիզա Բեկչյանը:

2011-03-03 Դպրոցների գարնանային արձակուրդը կմեկնարկի մարտի 21-ից
ԵՐԵՎԱՆ, 3 ՄԱՐՏԻ, ԱՐՄԵՆՊՐԵՍ : Հայաստանի Հանրապետության հանրակրթական դպրոցների գարնանային արձակուրդը կմեկնարկի մարտի 21-ից:

2011-03-02 ԼՂՀ անկախության հռչակման 20-րդ տարեդարձին նվիրված տոնական միջոցառումների համար ստեղծված պետական հանձնաժողովը գումարեց անդրանիկ նիստը
ՍՏԵՓԱՆԱԿԵՐՏ, 2 ՄԱՐՏԻ, ԱՐՄԵՆՊՐԵՍ : Այս տարվա սեպտեմբերի 2-ին լրանում է Արցախի անկախության հռչակման 20-րդ տարեդարձը: Այն հավուր պատշաճի նշելու համար փետրվարի 11-ին ԼՂՀ նախագահի հրամանագրով ստեղծվել է 31 հոգանոց պետական հանձնաժողով` պետական եւ մշակութային ներկայացուցիչների ընդգրկմամբ, ԼՂՀ օրենսդիր եւ գործադիր իշխանությունների ղեկավարների համանախագահությամբ:

2011-03-02 Իրարանցում` անչափահասների հաշվառման թերթիկների պատճառով
ԵՐԵՎԱՆ, 2 ՄԱՐՏԻ, ԱՐՄԵՆՊՐԵՍ: Աննախադեպ իրարանցում է սկսվել դպրոցներում եւ այնտեղից տարածվել մինչեւ անձնագրային բաժանմունքներ: Խնդիրն այն է, որ գործադիրի` դեռ 2010 թ-ի որոշմամբ` բոլոր անչափահասները պիտի անխտիր հաշվառվեն: Սա բխում է հենց քաղաքացիների շահերից, բայց դպրոցներում անհայտ պատճառներով երեխաներից սկսել են անհապաղ պահանջել այդ հաշվառման թերթիկները:

2011-03-02 Տնօրենների մրցույթին դիմած մասնակիցներից 13-ը չեն հաղթահարել մրցույթը
ԵՐԵՎԱՆ, 2 ՄԱՐՏԻ, ԱՐՄԵՆՊՐԵՍ : Երեւանի թիվ 114 ավագ դպրոցում այսօր կայացավ հանրակրթական ուսումնական հաստատության ղեկավարման իրավունք (հավաստագիր) ստանալու համար նախատեսված քննական գործընթացի հերթական քննությունը: Ինչպես «Արմենպրես»-ի հետ զրույցում նշեց Հայաստանի Հանրապետության կրթության եւ գիտության նախարարության անձնակազմի կառավարման վարչության պետ, այսօրվա քննության հանձնաժողովի նախագահ Ռուզաննա Գրիգորյանը, քննությանը մասնակցել են 25 հոգի. բացակա չի եղել:

2011-03-02 «Burberry»-ն` Երեւանում
ԵՐԵՎԱՆ, 2 ՄԱՐՏԻ, ԱՐՄԵՆՊՐԵՍ: 2011թ-ի փետրվարին «Burberry»-ն թվային ձեռնարկումների շնորհիվ ճանաչվել է 13-րդ ամենանորարարական ընկերությունը «Fast Company»-ի կողմից: Այժմ բրենդի կողմից առաջարկվող բոլոր ծառայություններից օգտվելու հնարավորություն ունեն նաեւ հայերը, քանի որ փետրվարի 23-ին տեղի է ունեցել ընկերության` հայաստանյան մասնաճյուղի բացման հանդիսավոր արարողությունը` Հյուսիսային պողոտա 5 հասցեում:

2011-03-02 Բ. Սահակյանը հանդիպում է ունեցել ԼՂՀ ԱԺ «Դաշնակցություն» խմբակցության անդամների հետ
ԵՐԵՎԱՆ, 2 ՄԱՐՏԻ, ԱՐՄԵՆՊՐԵՍ: Արցախի Հանրապետության նախագահ Բակո Սահակյանն այսօր հանդիպում է ունեցել Ազգային ժողովի «Դաշնակցություն» խմբակցության անդամների հետ:

2011-03-02 ՀՀ գլխավոր դատախազը միջնորդագիր է ներկայացրել Հ. Թամամյանի եւ Վ. Ադամյանի պաշտոնավարման նպատակահարմարության մասին
ԵՐԵՎԱՆ, 2 ՄԱՐՏԻ, ԱՐՄԵՆՊՐԵՍ: Հայաստանի Հանրապետության ոստիկանության քրեական հետախուզության գլխավոր վարչության պետ Հովհաննես Թամամյանի եւ ոստիկանության` Արաբկիրի բաժնի պետ Վարազդատ Ադամյանի պաշտոնավարման նպատակահարմարության մասին միջնորդագիր է ներկայացրել ՀՀ գլխավոր դատախազ Աղվան Հովսեփյանը: Այս մասին «Արմենպրես»-ին տեղեկացրեց ՀՀ գլխավոր դատախազության հասարակայնության հետ կապերի բաժնի պետ Շահեն Տոնոյանը:

2011-03-02 Սումգայիթի ջարդերի անմեղ զոհերի հիշատակին նվիրված միջոցառումներ` Բուենոս Այրեսում
ԵՐԵՎԱՆ, 2 ՄԱՐՏԻ, ԱՐՄԵՆՊՐԵՍ: Բուենոս Այրեսի Սուրբ Գրիգոր Լուսավորիչ Մայր տաճարում փետրվարի 27-ին կայացել է սուրբ պատարագ, որի ավարտին Հայաստանյաց առաքելական եկեղեցու Արգենտինայի ու Չիլիի թեմի առաջնորդ Գիսակ արք. Մուրադյանը կատարել է հոգեհանգստյան արարողություն` ի հիշատակ 1988թ. Սումգայիթում տեղի ունեցած հայկական ջարդերի անմեղ զոհերի:

2011-03-02 Ըստ ՅՈՒՆԵՍԿՕ-ի տվյալների` հայկական գիտությունը հարաբերական ցուցանիշներով առաջատարն է
ԵՐԵՎԱՆ, 2 ՄԱՐՏԻ, ԱՐՄԵՆՊՐԵՍ: Վերջերս լույս է տեսել ՅՈՒՆԵՍԿՕ-ի 2010թ. գիտական հաշվետվությունը` աշխարհում գիտության վիճակի վերաբերյալ («UNESCO Science Report 2010: the Current Status of Science around the World»), որում մանրակրկիտ կերպով ներկայացված են բոլոր երկրների գիտությունների վիճակագրական ցուցանիշները: ՀՀ ԳԱԱ նախագահ Ռադիկ Մարտիրոսյանի հանձնարարությամբ` պատրաստվել են ամփոփիչ տեղեկություններ Հայաստանի գիտության վերաբերյալ` համաշխարհային եւ տարածաշրջանային կտրվածքով:

2011-03-02 Սումգայիթի ողբերգության 23-րդ տարելիցին նվիրված միջոցառումներ` Բուլղարիայում
ԵՐԵՎԱՆ, 2 ՄԱՐՏԻ, ԱՐՄԵՆՊՐԵՍ: Սումգայիթի ողբերգության 23-րդ տարելիցի կապակցությամբ փետրվարի 27-ին Բուլղարիայում Հայաստանի դեսպանության նախաձեռնությամբ Սոֆիայի Երեւանյան պուրակում տեղադրված Հայկական խաչքարի մոտ կայացել է ոգեկոչման արարողություն:

2011-03-02 Սումգայիթի ողբերգության 23-րդ տարելիցին նվիրված միջոցառումներ` Իտալիայում
ԵՐԵՎԱՆ, 2 ՄԱՐՏԻ, ԱՐՄԵՆՊՐԵՍ: Սումգայիթյան դեպքերի կապակցությամբ փետրվարի 25-ին Հռոմի հայ համայնքի խորհուրդը Մալոյան մշակութային կենտրոնում «Զրույցներ Լեռնային Ղարաբաղի վերաբերյալ» շարքում կազմակերպել է «Ինչո՞ւ պատերազմ` հակամարտության ծագման պատճառները, Սումգայիթը, Խոջալուի եւ Մարաղայի դեպքերը» (Perchռ la guerra-origini del conflitto, Sumgait, i casi Kojalu e Maraga) դասախոսությունը, որին հաջորդել է ոգեկոչման արարողությունը Սուրբ Նիկողայոս Հայ Կաթողիկե եկեղեցուն հարող հրապարակում տեղադրված խաչքարի մոտ, որին մասնակցել են ինչպես իտալահայեր, այնպես էլ` մեծ թվով իտալացիներ:

2011-03-02 ԼՂՀ վարչապետին ընդունել է Մեծի Տանն Կիլիկիո կաթողիկոսը
ՍՏԵՓԱՆԱԿԵՐՏ, 2 ՄԱՐՏԻ, ԱՐՄԵՆՊՐԵՍ : Արցախի Հանրապետության վարչապետ Արա Հարությունյանը մարտի 1-ին իր քառօրյա հանդիպումների շարքն է սկսել լիբանանահայ հոգեւոր, քաղաքական, հասարակական եւ գործարար շրջանակների հետ:

2011-03-02 Մրցույթ` ուղղված Հայաստան-Վրաստան սահմանային անցակետերի արդիականացման աշխատանքներին
ԵՐԵՎԱՆ, 2 ՄԱՐՏԻ, ԱՐՄԵՆՊՐԵՍ: Հայաստան-Վրաստան երեք սահմանային անցակետերի ենթակառուցվածքների արդիականացման նպատակով անցկացվում է նախագծանախահաշվարկային ծրագրերի մրցույթ: Այս մասին «Արմենպրես»-ի հետ զրույցում նշեց Հարավային Կովկասում սահմանների համալիր կառավարման ծրագրի հայկական կողմի ղեկավար Գրիգոր Մալինցյանը` ավելացնելով, որ մրցույթի հայտերի ընդունման վերջնաժամկետը սահմանվել է մարտի 21-ը:

2011-03-02 Աշակերտների անվճար այցելություն` Երեւան քաղաքի պատմության թանգարան
ԵՐԵՎԱՆ, 2 ՄԱՐՏԻ, ԱՐՄԵՆՊՐԵՍ: Երեւանի քաղաքապետարանի ենթակայության հանրակրթական դպրոցների աշակերտների թատրոններ եւ թանգարաններ անվճար աբոնեմենտներով այցելության ծրագրի շրջանակներում մայրաքաղաքի թիվ 4 եւ 52 դպրոցների միջին դասարանների շուրջ 70 աշակերտ այսօր այցելել է Երեւան քաղաքի պատմության թանգարան:

2011-03-02 Կ. Անդրեասյան. «Ընդունված 100-օրյա ժամկետի փոխարեն կսահմանափակվեմ 50 օրով»
ԵՐԵՎԱՆ, 2 ՄԱՐՏԻ, ԱՐՄԵՆՊՐԵՍ: «Մի մեծ իդեալիստ գրել է, որ մարդիկ ծնվում են հավասար իրավունքներով: Հետո հազարավորները ցինիզմով ու խորափաթանցությամբ քննադատել են ասվածը:

2011-03-02 Տ. Սարգսյան. «Ցանկացած նախաձեռնություն, որը կգա ուսանողներից, ստանալու է մեր աջակցությունը»
ԵՐԵՎԱՆ, 2 ՄԱՐՏԻ, ԱՐՄԵՆՊՐԵՍ: Մենք պատրաստ ենք երկխոսության, եւ ցանկացած նախաձեռնություն, որը կգա ուսանողներից, ստանալու է մեր աջակցությունը: Այս մասին այսօր ասել է ՀՀ վարչապետ Տիգրան Սարգսյանը ԵՊՀ-ում բարձր առաջադիմությամբ աչքի ընկած ուսանողների կրթաթոշակների հավաստագրերի հանձնման արարողության ժամանակ` պատասխանելով այն հարցին, թե ինչպես է ինքը պատկերացնում կոռուպցիայի դեմ պայքարը բարձրագույն կրթության ոլորտում, եւ կարող են արդյոք ուսանողական կառույցներն այս հարցում հանդես գալ որպես կառավարության հիմնական դաշնակիցներ:

2011-03-02 Երեւանում ավելացել է ծնունդների թիվը
ԵՐԵՎԱՆ, 2 ՄԱՐՏԻ, ԱՐՄԵՆՊՐԵՍ: Ընթացիկ տարվա հունվար-փետրվար ամիսներին Երեւանում ծնվել է 3169 երեխա, որից 1435-ը` փետրվարին: Ինչպես «Արմենպրես»-ին տեղեկացրին ՀՀ առողջապահության նախարարութան բժշկական օգնության կազմակերպման վարչության` մոր եւ մանկան առողջության պահպանման բաժնից, 2011թ-ի հունվար-փետրվար ամիսներին Երեւանում ծնված երեխաների թիվն ավելացել է 22-ով:

1  2  3  4  5  Հաջորդ

Լրահոս

13:08:33Վրաստանում հիմնվել Է նոր ընդդիմադիր կուսակցություն՝ «Ամբողջական Վրաստանը»

13:00:18ԱՄՆ-ը եւ Մեծ Բրիտանիան զորքեր են կենտրոնացնում Լիբիայի սահմանների մոտ

12:58:42Տասնվեց երկրաշարժ` տարածաշրջանում

12:50:00ՀԱՊԿ-ի եւ ԱՊՀ-ի խորհրդարանականները կքննարկեն թմրաթրաֆիկի եւ ահաբեկչության դեմ

12:45:392010 թվականին Վրաստանում 48,4 մլն տոննա բեռներ են փոխադրվել

12:40:17Սյունիքում միջպետական ճանապարհները բաց են ու երթեւեկելի

12:17:55Վրաստանի առաջին նախագահի մահվան մասին ֆիլմը կցուցադրեն Եվրոպայի

12:15:35Ռուսաց լեզվի համալսարանական օլիմպիադայի երրորդ փուլը` ապրիլին

11:52:53Ըստ ՄՕԿ-ի նախագահի` համացանցը պետք է մաքրել ապօրինի խաղադրույքներից

11:50:39Շիրակի մարզում հակակարկտային կայանների թիվը կավելանա

Կարծիքներ

Ալ. Մանասյան. «Պետք է ուղղել իրականության` ադրբեջանցիների կողմից աղավաղված պատկերը»

Ըստ Լ.Հովսեփյանի` հայ-թուրքական հարաբերություն- ներում առաջիկայում էական փոփոխություններ չեն սպասվում

Հարցազրույցներ

Տ. Սարգսյան. «Դրական դինամիկան զգալու է յուրաքանչյուր քաղաքացի»

Տ. Դավթյան. «Ակնկալում եմ արտահանման ծավալների էական աճ»

Փաստ մեկնաբանությամբ

Հոլանդահայ կազմակերպ- ությունները ԼՂ խնդրի շուրջ խնդրագիր են ներկայացրել հոլանդացի պատգամավորներին

Անվճար կվիրահատվեն լսողական խնդիրներ ունեցող տասը երեխաներ

Ժապավեններ    Ծառայություններ    Ֆոտոարխիվ    Բաժանորդագրում    Մեր մասին    Կապ    Հղումներ

Կայքի դիզայնը և պատրաստումը՝

© Բոլոր իրավունքները պաշտպանված են

ԽճանկարԿարծիքներՀանրապետական Լուրեր

ՀասարակականՀարցազրույցներՄարզական

ՄարզայինՄիջազգայինՄիջազգային տնտեսական

ՄշակութայինՊաշտոնականՎաղը

ՏարածաշրջանայինՏեսանյութերՏնտեսական

Փաստ մեկնաբանությամբՔաղաքական